CELEX: 32018D0718
Language: sk
Date: 2018-05-14 00:00:00
Title: Vykonávacie rozhodnutie Komisie (EÚ) 2018/718 zo 14. mája 2018, ktorým sa pozastavuje úradný status Malty ako krajiny bez výskytu tuberkulózy, pokiaľ ide o stáda hovädzieho dobytka, a mení príloha I k rozhodnutiu 2003/467/ES [oznámené pod číslom C(2018) 2762] (Text s významom pre EHP )

16.5.2018   
            
            
               SK
            
            
               Úradný vestník Európskej únie
            
            
               L 120/12
            
         VYKONÁVACIE ROZHODNUTIE KOMISIE (EÚ) 2018/718
   zo 14. mája 2018,
   ktorým sa pozastavuje úradný status Malty ako krajiny bez výskytu tuberkulózy, pokiaľ ide o stáda hovädzieho dobytka, a mení príloha I k rozhodnutiu 2003/467/ES
   
      
         [oznámené pod číslom C(2018) 2762]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A oddiel I bod 5,
   keďže:
   
               (1)
            
            
               Smernica 64/432/EHS sa uplatňuje na obchod s hovädzím dobytkom v rámci Únie. Stanovujú sa v nej podmienky, za akých sa môže členský štát úradne vyhlásiť za oblasť bez výskytu tuberkulózy, pokiaľ ide o stáda hovädzieho dobytka, ako aj podmienky na zachovanie takéhoto statusu.
            
         
               (2)
            
            
               V rozhodnutí Komisie 2003/467/ES (2) sa stanovuje, že členské štáty uvedené v kapitole 1 prílohy I sú vyhlásené za oblasti úradne bez výskytu tuberkulózy, pokiaľ ide o stáda hovädzieho dobytka.
            
         
               (3)
            
            
               Malta bola do zoznamu v kapitole 1 prílohy I k rozhodnutiu 2003/467/ES zahrnutá vykonávacím rozhodnutím Komisie (EÚ) 2016/448 (3).
            
         
               (4)
            
            
               V novembri 2017 Malta oznámila výskyt ohniska tuberkulózy hovädzieho dobytka, čo sa potvrdilo izoláciou M. bovis pri laboratórnom vyšetrení. Počas následných vyšetrení reagoval hovädzí dobytok z iného stáda pozitívne na test tuberkulózy hovädzieho dobytka. Do tohto druhého stáda boli zaradené zvieratá z indexového prípadu.
            
         
               (5)
            
            
               Malta prijala opatrenia uvedené v oddiele I prílohy A k smernici 64/432/EHS a konkrétne v prípade prvého stáda zrušila status stáda úradne bez výskytu uvedenej choroby a v prípade druhého stáda tento status pozastavila. V dôsledku toho Malta už nespĺňa kritériá na zachovanie statusu krajiny úradne bez výskytu tuberkulózy hovädzieho dobytka, ako sa uvádza v oddiele I bode 4 prílohy A k smernici 64/432/EHS, a okrem toho zdroj nákazy nebol jednoznačne určený.
            
         
               (6)
            
            
               Na základe informácií poskytnutých Maltou o výskyte ohnísk tuberkulózy hovädzieho dobytka sa Komisia domnieva, že existujú dôkazy o významnej zmene situácie, pokiaľ ide o tuberkulózu hovädzieho dobytka v tomto členskom štáte.
            
         
               (7)
            
            
               Status Malty ako krajiny úradne bez výskytu tuberkulózy hovädzieho dobytka by sa preto mal pozastaviť, kým sa výsledkami kontrolných skúšok a epidemiologických vyšetrení nepreukáže, že ohniská sú pod kontrolou, že sa uplatňujú opatrenia v súlade s oddielom I bodom 4 písm. b), c) a d) prílohy A k smernici 64/432/EHS a že percentuálny podiel stád hovädzieho dobytka, v prípade ktorých sa potvrdila nákaza tuberkulózou, nepresiahol 0,1 % všetkých stád počas nepretržitého obdobia 12 mesiacov, na konci ktorého by najmenej 99,9 % stád hovädzieho dobytka malo dosiahnuť status stád úradne bez výskytu tuberkulózy.
            
         
               (8)
            
            
               Príloha I k rozhodnutiu 2003/467/ES by sa preto mala zodpovedajúcim spôsobom zmeniť.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   1.   Status Malty ako krajiny úradne bez výskytu tuberkulózy v prípade stád hovädzieho dobytka sa pozastavuje.
   2.   Aby Malta opätovne získala status krajiny úradne bez výskytu tuberkulózy, pokiaľ ide o stáda hovädzieho dobytka, musí spĺňať tieto podmienky:
   
               a)
            
            
               naďalej sú splnené podmienky stanovené v oddiele I bode 4 písm. b), c) a d) prílohy A k smernici 64/432/EHS;
            
         
               b)
            
            
               všetky stáda hovädzieho dobytka boli testované na tuberkulózu hovädzieho dobytka v súlade s postupmi stanovenými v oddiele I bode 1 prílohy A k smernici 64/432/EHS;
            
         
               c)
            
            
               percentuálny podiel stád hovädzieho dobytka, v prípade ktorých sa potvrdila nákaza tuberkulózou, nepresiahol 0,1 % všetkých stád počas nepretržitého obdobia 12 mesiacov;
            
         
               d)
            
            
               na konci 12-mesačného obdobia uvedeného v písm. c) najmenej 99,9 % stád hovädzieho dobytka dosiahlo status stád úradne bez výskytu tuberkulózy.
            
         Článok 2
   Príloha I k rozhodnutiu 2003/467/ES sa mení v súlade s prílohou k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 14. mája 2018
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Rozhodnutie Komisie 2003/467/ES z 23. júna 2003 ustanovujúce úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (Ú. v. EÚ L 156, 25.6.2003, s. 74).
   
      (3)  Vykonávacie rozhodnutie Komisie (EÚ) 2016/448 z 23. marca 2016, ktorým sa menia prílohy I a II k rozhodnutiu 2003/467/ES, pokiaľ ide o úradný status stád hovädzieho dobytka bez výskytu tuberkulózy a brucelózy na Malte (Ú. v. EÚ L 78, 24.3.2016, s. 78).
   
      PRÍLOHA
      V prílohe I k rozhodnutiu 2003/467/ES sa kapitola 1 nahrádza takto:
      
         
            „KAPITOLA 1
         
         
            Členské štáty úradne bez výskytu tuberkulózy
         
         
                     Kód ISO
                  
                  
                     Členský štát
                  
               
                     BE
                  
                  
                     Belgicko
                  
               
                     CZ
                  
                  
                     Česká republika
                  
               
                     DK
                  
                  
                     Dánsko
                  
               
                     DE
                  
                  
                     Nemecko
                  
               
                     EE
                  
                  
                     Estónsko
                  
               
                     FR
                  
                  
                     Francúzsko
                  
               
                     LV
                  
                  
                     Lotyšsko
                  
               
                     LT
                  
                  
                     Litva
                  
               
                     LU
                  
                  
                     Luxembursko
                  
               
                     HU
                  
                  
                     Maďarsko
                  
               
                     NL
                  
                  
                     Holandsko
                  
               
                     AT
                  
                  
                     Rakúsko
                  
               
                     PL
                  
                  
                     Poľsko
                  
               
                     SI
                  
                  
                     Slovinsko
                  
               
                     SK
                  
                  
                     Slovensko
                  
               
                     FI
                  
                  
                     Fínsko
                  
               
                     SE
                  
                  
                     Švédsko“